Enghave Brygge

Enghave Brygge er et område i Københavns Sydhavn, som er under kraftig udvikling.

Det afgrænses af Havneholmen (Tømmergravskanalen), Vasbygade, Frederiks Brygge (Belvederekanalen), Teglholmen (Frederiksholmsløbet) og Københavns Havn (Islands Brygge).

Politisk er området er en del af det administrative grænser for bydelen Vesterbro, som repræsenteres af Vesterbro Lokaludvalg.

Historie 
I 1903 blev der anlagt en godt to km lang spæredæmning mellem Sjælland og Amager med en sluse, beregnet til regulering af vandgennemstrømningen og med passagemuglighed for småskibsfarten. Der blev over en del år anlagt en række havne ved opfyldning af Kalvebod Strand, og ved benyttelse af de gamle ler- og kalkgrave. Således blev Enghave Brygge til i 1906-07 (og Teglværkshavnen i 1916-22, og i 1918-22 kom Teglholmen).

Fra 1916 til 1920 blev H.C. Ørstedsværket opført af Københavns Kommune. Værket var kulfyret 1920-1994. I dag er det bygget om til et naturgasværk og fungerer som et moderne kraftvarmeværk, der leverer fjernvarme til Storkøbenhavn. Kulturstyrelsen udpegede i 2007 H.C. Ørstedsværket som et af de 25 nationale industriminder, der illustrerer den danske industrihistorie i perioden 1840-1970. I forbindelse med værket ligger museet DieselHouse, opført af MAN B&W Diesel. DieselHouse rummer en dieselmotor på 22.500 hestekræfter fra 1932. Motoren var frem til 1960’erne verdens største dieselmotor.

I 1920 blev et bindingsværkshus etableret, som senere var hovedbygning for Uniscrap A/S. Der blev håndteret det tunge affald, som lokalindustrien produceret. Huset er bevaringsværdigt.

I 1941 inviede Københavns Roklub deres nuværende bådhus på Enghave Brygge.

Området var præget af industri og lagerhaller og meget af området blev forladt i slutning af det århundrede.

H.C. Ørstedsværkets gamle kulplads langs med havnekanten har siden 1999 været et epicenter for graffiti i København. I modsætning til stort set resten af byen var gadekunsten her tolereret, og derfor udviklede den 170 meter lang mur sig hurtigt til et ægte Hall of Fame – graffitisprog for et større forladt industriområde overtaget af spraydåsekulturens farver, former og figurer.

Byudvikling

Masterplan 
I 2002 vedtog Københavns Kommune en helhedsplan for hele Sydhavnen, der indebar, at noget af havnen skulle fyldes op for at bygge boliger, mens der til gengæld skulle udgraves kanaler svarende til det vandareal, som blev udbygget i havnen. Der var modstand fra lokale kræfter og vise interesseorganisationer, men der endeligt blev godkendt en lokalplan for Enghave Brygge i 2014.

Målet er udvikling af 2.600 boliger samt 1.600 arbejdspladser, fordelt på erhverv der både er service samt kontororienteret. En gennemgående karréstruktur på 11 boligøer omgivet af kanaler skal skabe en karakteristisk bydel med nærkontakt til vandet. En bolig- og erhvervsbebyggelse langs den omlagte Landvindingsgade og et grønt område danner overgangen til H. C. Ørstedværkets arealer. Rygraden i bydelen er den 700 meter lange Enghave Kanal, der med sit kurvede forløb er en moderne reference til Christianshavns Kanal. Masterplan for hele området er lavet af Gröning Arkitekter, som også har tegnet tre boligøer, mens resten er tegnet alene eller i samabejde med Danielsen Architecture og Juul | Frost Arkitekter.

Udvikling 

Første etape af det nye Enghave Brygge markedsføres som Engholmene og består af de seks nordligste øer. Det udvikles af NPV A/S. Byggeriet af den første ø startede i 2015 og de første beboer i området flyttede ind i 2017. Boligøerne forventes færdig i 2021 og ervhversbygninger forventes færdig i 2024.

Den sydlige del er næsten helt indhegnet af en stor byggeplads til Københavns Metro hvor der etableres en metrostation, Enghave Brygge, som en del af den nyeste linje Sydhavnsmetroen M4 som åbnes i 2024. Det næsten 500 meter lange metrobyggehegn er blevet lærred for Europas længste graffitiværk, Evolution 2.0, som viser jordens, menneskets og Københavns evolutionshistorie.

Det sydlige området skal senere udvikles af By og Havn.

Nobel-kvarter 

Fra politisk side besluttede man, at kvarteret skal opkaldes efter modtagere af Nobels fredspris, ifølge Niels E. Bjerrum, medlem af Socialdemokratiet og Vejnavnenævnet, fordi det blev fundet "passende at hædre nogle af de mennesker, som har gjort en afgørende forskel for fred i verden". Det drejer sig om 14 veje, tre pladser, en park og en bro.

 Nelson Mandelas Allé, hvor der skal bygges erhvervslokaler og food & beverage (Fakta og Irma), kaldes Engholmene Business Center
 Theodore Roosevelts Vej, etagebygning med lejlejligheder fra AP Pension, kaldes Nobelholmen
 Alva Myrdals Plads, hvor det bevaringsværdige bindingværkshus ligger. Pakhuset er brugt af et udstilligsshowrum (Boligshoppen) til markedsføring og salg af lejlighederne og rækkehusene. Det skal ifølge lokalplanen omdannes til food & beverage, når områdets boligøer er færdigbygget
 Jane Addams Vej, mod nord er etagebyning Nobelholmen og Pakhuset, og mod syd er øen som kaldes Sivholm
 George Marshalls Vej, etagebygning med ejerlejligheder, kaldes Tangholm
 Martin Luther Kings Vej, etagebygning med ejerlejligheder, kaldes Kærholm
 Willy Brandts Vej, etagebygning med ejerlejligheder, kaldes Myrholm
 Albert Scheitzers Vej, rækkehuse, kaldes Sivholm
 Andrei Sakharvovs Vej, etagebygning med ejerlejligheder, kaldes Lyngholm
 Christian Langes Plads, en del af samme etagebygning som Lyngholm
 Linus Paulings Vej, etagebygning med ejerlejligheder, kaldes Residence CPH
 Bertha von Suttners Vej
 Henry Dunants Park
 Til senere udvikling af By og Havn efter metroen åbnes: Moder Teresas Vej, Albert Lutulis Vej, Garcia Robles Vej, Cordell Hulls Plads, Saavedra Lamas Vej.
 Alfred Nobel Bro blev indviet i 2019. Den forbinder Enghave Brygge og Teglholmen. Kørebanen er spærret, indtil metrobyggepladsen er fjernet. Gå- og cykelstierne kan anvendes i begge retninger. Der findes en 70 meter lang opholdsbænk på den vestlige side af broen. Ved broen ligger FMK Fisketorvets Motorbådklub.

Referencer

Eksterne henvisninger 

Bydele og forstæder i København